महाराष्ट्र के झटके के बाद बेंगलुरु में 26 विपक्षी दलों की बैठक
congress, Opposition Unity Bengaluru Meeting बेंगलुरु में विपक्षी दल फिर दो दिन की बैठक करने जा रहे हैं। सोमवार को डिनर पॉलिटिक्स और मंगलवार को औपचारिक बैठक। कांग्रेस नेता केसी वेणुगोपाल को दावा है कि इस बैठक में छब्बीस पार्टियाँ शामिल होंगी। ख़ैर पार्टियाँ कितनी भी शामिल हों, इस मीटिंग
बेंगलुरु में विपक्षी दल फिर दो दिन की बैठक कर रहे हैं। सोमवार को डिनर पॉलिटिक्स हुई और अब मंगलवार को औपचारिक बैठक। कांग्रेस नेता केसी वेणुगोपाल का दावा है कि इस बैठक में छब्बीस पार्टियाँ शामिल होंगी। ख़ैर पार्टियाँ कितनी भी शामिल हों, इस मीटिंग में शरद पवार और उनकी बेटी सुप्रिया सुले ज़रूर शामिल होंगे क्योंकि भाजपा ने सबसे ताज़ा और बड़ा झटका उन्हें ही दिया है।
सवाल यह है कि पार्टी में बड़ी टूट के बावजूद विपक्षी दलों के बीच शरद पवार की ताक़त पहले जितनी मानी जाती है या नहीं!
झटके की आशंका बिहार वाले नीतीश कुमार को भी थी। राज्यसभा के उपसभापति हरिवंश से नीतीश कुमार की एक घंटे की मुलाक़ात ने इस आशंका को और भी प्रबल कर दिया था, लेकिन आगे कुछ हुआ नहीं। हालाँकि नीतीश कुमार के जदयू को तोड़कर भी भाजपा को कुछ हासिल होने वाला नहीं था क्योंकि संख्या बल फिर भी भाजपा के पास नहीं होता।
महाराष्ट्र की बात और थी। वहाँ खुद भाजपा की ही सरकार है और अजित पवार को तोड़ लेने से सरकार संख्याबल के तौर पर और भी मज़बूत हुई है। ख़ैर कहा तो यह जा रहा है कि महाराष्ट्र में इस बार भाजपा को संख्याबल का उतना लालच नहीं था जितना आत्म सुख वर्तमान राजनीति के चाणक्य कहे और माने जाने वाले शरद पवार को मात देने से मिला है।
बहरहाल, महाराष्ट्र में एनसीपी को तोड़कर भाजपा ने एक तरह से विपक्षी एकता के पेड़ से पका हुआ सेब तोड़ लिया है, लेकिन विपक्षी पार्टियां फिर भी हार मानकर बैठने वाली नहीं हैं। वे मिल रही हैं। वे विचार कर रही हैं और इस विचार मंथन से कुछ न कुछ तो निकलेगा ही। जो कुछ भी निकलेगा, कम से कम इसका फ़ायदा तो भाजपा को नहीं ही होगा। कुछ न कुछ नुक़सान ही होगा।
अगर सारे विपक्षी दल मिलकर हर लोकसभा क्षेत्र में शामिल प्रत्याशी खड़ा करने पर राज़ी हो जाते हैं तो निश्चित ही कम अंतर से जीत- हार वाली सीटें भाजपा को गँवानी पड़ सकती हैं। शामिल प्रत्याशी का फ़ायदा यह है कि कम अंतर वाली वे सीटें जिन पर विपक्षी प्रत्याशी की जीत हुई थी वह तो भारी अंतर से जीत सकता है, लेकिन वह विपक्षी प्रत्याशी जो कम अंतर से हारा था उसकी जीत तय हो जाएगी।
वैसे भी मप्र, राजस्थान, गुजरात और छत्तीसगढ़ में भाजपा को लगभग सभी लोकसभा सीटों पर जीत हासिल हुई थी। यहाँ विपक्ष को जो भी, और जितने भी वोट मिलें, वह फ़ायदे में ही रहने वाला है क्योंकि भाजपा किसी प्रदेश की 25 में से 26 सीटें तो जीतने से रही। सो, एक भी सीट भाजपा हारती है तो नुक़सान उसी का होगा।
देखना यह है कि सभी विपक्षी दल मिलकर शामिल प्रत्याशी खड़ा करने की सहमति तक पहुँच पाते हैं या नहीं या यहाँ तक पहुँचने से पहले ही वे अपने आपसी मतभेदों में उलझ कर रह जाते हैं और विपक्षी एकता की ट्रेन पटरी से उतर जाती है!